3 pawitoxê xoza şaristanê Pawe yê Rojhelatê Kurdîstanî de 28ê hezîrana 2020î de wexto ke şewat hewna kerdêne  merdî. Komîsyonê Xoza û Dormeyî yê Kongreya Neteweyîye ya Kurdîstanî (KNK) derheqê babete de eşkerayîyêke weşanaye.
KNKyî pawitoxê xoza Yasîn Kerîmî, Muxtar Xendanî û Bîlal Emînî yad kerdî û da zanayene ke rejîmê Îranî yo îşxalker pê zanayîşî xozaya Kurdîstanî texrîb keno û şewatan vejeno. KNKyî vat:'' Ma no sîyasetê Îranî bi xurtî mehkûm û şermezar kenê. ''
KNKyî venga çalakîkera, pawitoxanê xoza da ke wa xoza bipawê û keyeyanê qurbanan û şarê Kurdîstanî rê zî serweşîye waşte.
